கேள்வி: தென்னிந்திய கருந்தலை மாங்குயில் குறித்து விரிவாக சொல்லுங்கள்.
பதில்: மதராசபடாணசு கருந்தலை மாங்குயில் (அறிவியல் பெயர்: ''Oriolus xanthornus maderaspatanus'') என்பது கருந்தலை மாங்குயில் துணையினம் ஆகும். இப்பறவை முதலில் ஒரு தனிச் சிற்றினமாக விவரிக்கப்பட்டது. இது மத்திய இந்தியா மற்றும் தென்னிந்தியாவில் காணப்படுகிறது.
கேள்வி: தென்னிந்திய கருந்தலை மாங்குயில் - விளக்கம் என்பது என்ன?
பதில்: மைனா அளவுள்ள மதராசபடாணசு கருந்தலை மாங்குயில் சுமார் 25 செ.மீ. நீளம் இருக்கும். இதன் அலகு இளஞ்சிவப்பு நிறத்திலும், விழிப்படலம் ஆழ்ந்த சிவப்பு நிறத்திலும், கால்கள் நீலங்கலந்த பழுப்பு நிறத்திலும் இருக்கும். இதன் தலை அடர் கறுப்பாக இருக்கும். மேலும் தொண்டையும், மேல் மார்பும் கூட கறுப்பாக இருக்கும். இதன் வாலிலும், இறக்கைகளிலும் கறுப்பான பகுதிகளைக் காண இயலும். ஆண் பறவையும் பெண் பறவையும் பெரிதாக வேறுபாடுகளற்றுக் காணப்படும். முழுவளச்சியடையாத பறவைகளின் தலையில் கறுப்பிடையே மஞ்சள் கோடுகள் காணப்படும்.
கேள்வி: தென்னிந்திய கருந்தலை மாங்குயில் - பரவலும் வாழிடமும் பற்றி விளக்கவும்.
பதில்: இது மத்திய இந்தியா மற்றும் தென்னிந்தியாவில் காணப்படுகிறது. இவை பொதுவாக மரங்களடர்ந்த காடான சமவெளிப் பகுதிகளில் ஆண்டு முழுக்கக் காணப்படுகிறது. இவை மலைகளில் காணப்படுவதில்லை.
கேள்வி: தென்னிந்திய கருந்தலை மாங்குயில் - நடத்தை பற்றி விளக்கவும்.
பதில்: மதராசபடாணசு கருந்தலை மாங்குயிலானது மரங்களில் உயர தனித்தோ, இணையாகவோ திரியக் காணலாம். நகர்புறங்களில் உள்ள தோட்டங்களிலும் சிற்றூர் பகுதிகளில் உள்ள தோப்புகளிலும் காண இயலும். தரையில் இறங்கும் பழக்கமற்ற இப்பறவைகள் மரங்களில் உயரத்தில் இருந்து இனிய குரலில் ஒலி எழுப்பும். சிறு பழங்களையும், பூச்சிகளையும் உணவாகக் கொள்ளும். இவை மார்ச் முதல் சூலை வரை இனப்பெருக்கம் செய்கின்றன. நார், வேர், சிலந்தி வலையில் உள்ள நூல் முதலியவற்றைக் கொண்டு சிறு கிளைகளுக்கு இடையை தொட்டில் போல தொங்கக்கூடிய கூட்டை அமைக்கும். இளஞ்சிவப்புத் தோய்ந்த வெண்மையான இரண்டு அல்லது மூன்று முட்டைகளை இடும். முட்டைகளில் கறுப்பும் செம்பழுப்புமான புள்ளிகள் மிகுதியாகக் காண இயலும்.